પોલીસ ખાતામાં એક સમાન કામ અને એક સમાન પગાર હોવા છતાંય આ ભેદભાવ રાખવામાં આવી રહ્યો હોય તો હાઇકોર્ટેને હસ્તક્ષેપની જરૂર છે. થોડાક સમયમાં પીએસઆઇનાં પ્રમોશન માટેની પરીક્ષા થવાની છે. જેનાં ફોર્મ સ્વીકારવાની છેલ્લી તા. 10 મે હોવાથી હેડકોન્સ્ટેબલ દ્વારા હાઇકોર્ટનાં દ્વાર ખખડાવ્યાં હતાં. ઉલ્લેખનીય છે કે ત્રણેક મહિના પહેલાં પીએસઆઇ તરીકે 430 જગ્યા ભરવા માટે 15 વર્ષથી હેડકોન્સ્ટેબલ તરીકે ફરજ બજાવતા 6100 પોલીસે મોડ 2ની ખાતાકીય પરીક્ષા આપી હતી. ડિપોર્ટમેન્ટલ પ્રમોશન એક્ઝામિનેશન બોર્ડ દ્વારા પીએસઆઇની ભરતી માટે 5 વર્ષથી એએસઆઇ તરીકે ફરજ બજાવતા પોલીસ કર્મીઓ માટે ખાતાકીય પરીક્ષા રાખી છે. આ પરીક્ષામાં હેડકોન્સ્ટેબલને પણ ભાગ લેવા દેવા માટે હાઇકોર્ટમાં પિટિશન ફાઇલ થઇ હતી.